ddrg/super_eurlex huggingface dataset:
(2)

člen 2 se nadomesti z naslednjim: „Člen 2 Evropski tehnični in znanstveni center opravlja naslednje naloge: (a) analizira in razvrsti vsak nov tip ponarejenega kovanca eura v skladu s členom 5(4) Uredbe (ES) št. 1338/2001; (b) prispeva k izpolnjevanju ciljev programa Pericles 2020 v skladu z Uredbo (EU) št. 331/2014 Evropskega parlamenta in Sveta (*1); (c) opravlja naloge iz členov 4, 5, 7 in 12 Uredbe (EU) št. 1210/2010 Evropskega parlamenta in Sveta (*2) ter členov 2, 4, 5 in 6 Uredbe Sveta (ES) št. 2182/2004 (*3); (d) pomaga tako nacionalnim analitskim centrom za kovance (CNAC) kot policijskim organom in sodeluje z ustreznimi organi glede analize ponarejenih kovancev eura in okrepitve zaščite. (*1) Uredba (EU) št. 331/2014 Evropskega parlamenta in Sveta z dne 11. marca 2014 o vzpostavitvi programa izmenjave, pomoči in usposabljanja za zaščito eura pred ponarejanjem (program ‚Pericles 2020‘) in razveljavitvi sklepov Sveta 2001/923/ES, 2001/924/ES, 2006/75/ES, 2006/76/ES, 2006/849/ES in 2006/850/ES (UL L 103, 5.4.2014, str. 1)." (*2) Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (UL L 339, 22.12.2010, str. 1)." (*3) Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem (UL L 373, 21.12.2004, str. 1).“;"
(2)

Omejevalni ukrepi iz člena 2(2) in člena 3(3) in (4) Sklepa (SZVP) 2016/1693 se uporabljajo do 23. septembra 2017. Na podlagi pregleda navedenega sklepa bi bilo treba te omejevalne ukrepe podaljšati do 31. oktobra 2018.
1.

v členu 4 se odstavek 1 spremeni: (a) v točki (a) se točka (i) nadomesti z naslednjim: „(i) živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ter prihajajo z gospodarstva izvora, kjer so bivale najmanj 28 dni. Na tem gospodarstvu izvora so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“; (b) v točki (b) se točka (i) nadomesti z naslednjim: „(i) živali so bile cepljene proti vozličastemu dermatitisu vsaj tri mesece pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“; (c) v točki (c) se točka (ii) nadomesti z naslednjim: „(ii) živali so bile cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti. Na gospodarstvu izvora teh živali so bile vse živali dovzetnih vrst cepljene proti vozličastemu dermatitisu vsaj 28 dni pred datumom odpreme in so na datum odpreme po navedbah proizvajalca cepiva še vedno v obdobju imunosti ali so na datum odpreme še vedno v obdobju imunosti zaradi predhodnega cepljenja ali imunosti matere;“.
„8.

Izdajatelj kritih obveznic ni subjekt v javni ali zasebni lasti: (a) katerega glavni namen je, da se postopno prodajo njegova sredstva in da preneha poslovati, ali (b) ki je subjekt za upravljanje ali prodajo sredstev, ustanovljen za podporo prestrukturiranja in/ali reševanja v finančnem sektorju, vključno z nosilci upravljanja sredstev, ki so nastali zaradi ukrepa reševanja v obliki uporabe instrumenta izločitve sredstev v skladu s členom 26 Uredbe (EU) št. 806/2014 Evropskega parlamenta in Sveta (*1) ali nacionalno zakonodajo, s katero se izvaja člen 42 Direktive 2014/59/EU Evropskega parlamenta in Sveta (*2).
(a)

v členu 1 se odstavek 3 nadomesti z naslednjim: „3. Člani Odbora T2S ne smejo biti neposredno vključeni v dejavnost pregleda T2S ali centralnih depotnih družb, ki prenesejo izvajanje poravnave na T2S, kolikor bi lahko zaradi take vključenosti prišlo do dejanskega ali potencialnega nasprotja z njihovo funkcijo članov Odbora T2S. Vzpostavijo se ustrezni ukrepi za ugotavljanje in izogibanje takega nasprotja. Člani ne smejo delovati v Odboru notranjih revizorjev in ne smejo biti dnevno vključeni v dejavnosti na ravni 3.“;
(2)

v členu 3 se odstavek 1 nadomesti z naslednjim: „1. Za doseganje ciljev iz člena 2 misija EUBAM Libya: (a) obvešča EU v okviru načrtovanja morebitne civilne misije na področju SVOP na področju reforme varnostnega sektorja, pri čemer tesno sodeluje s podporno misijo združenih narodov v Libiji (UNSMIL) in prispeva k njenim prizadevanjem ter sodeluje z legitimnimi libijskimi organi in drugimi ustreznimi sogovorniki s področja varnosti; (b) podpira razvoj širšega okvira upravljanja meja, vključno z zagotavljanjem zmogljivosti Ministrstvu za notranjo obalno policijo (Splošna uprava za obalno varnost), ki vključuje libijsko obalno stražo, in krepitvijo stikov z legitimnimi libijskimi organi na južnih mejah; (c) podpira krepitev zmogljivosti in strateško načrtovanje na Ministrstvu za notranje zadeve na področju preprečevanja, odkrivanja in preiskovanja kaznivih dejanj v Tripoliju ter razvoja zmogljivosti za usklajevanje med ustreznimi libijskimi organi v boju proti organiziranemu kriminalu in terorizmu; (d) podpira širšo izgradnjo zmogljivosti in strateško načrtovanje pomoči na Ministrstvu za pravosodje, vključno z ustanovitvijo delovne skupine za reformo kazenskega pravosodja in morebitnih podskupin.“;
26.

HONG Yong Chil

20.5.2016
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Georgiosa GEORGIA je 26. julija 2016 s Sklepom Sveta (EU) 2016/1233 (4) kot član nadomestil Kiriakos HADZITOFIS, njega pa je kot nadomesti član nadomestil Stavros JEROLACITIS.
(3)

Slinavka in parkljevka je ena od najbolj nalezljivih bolezni goveda, ovc, koz in prašičev. Virus, ki povzroča bolezen, se lahko hitro širi, zlasti prek proizvodov, pridobljenih od okuženih živali, in kontaminiranih neživih predmetov, vključno s prevoznimi sredstvi, kot so vozila za prevoz živine. Virus je lahko v kontaminiranem okolju zunaj živali gostiteljice prisoten tudi več tednov, odvisno od temperature.
(3)

vstavi se naslednje poglavje: „POGLAVJE Va OMEJITVE, KI VELJAJO ZA ZAGOTAVLJANJE STORITEV Člen 22a 1. Državljanom držav članic ali z ozemlja držav članic je prepovedano za DLRK zagotavljati storitve, povezane z rudarstvom, in storitve, povezane s proizvodnjo v kemični, rudarski in rafinerijski industriji, ne glede na to, ali storitve izvirajo z ozemlja držav članic ali ne. 2. Z odstopanjem od odstavka 1 lahko pristojni organi zadevnih držav članic odobrijo zagotavljanje storitev, povezanih z rudarstvom, in storitev, povezanih s proizvodnjo v kemični, rudarski in rafinerijski industriji, v kolikor so takšne storitve namenjene uporabi izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije. 3. Unija sprejme potrebne ukrepe za določitev zadevnih storitev, ki jih je treba zajeti z odstavkoma 1 in 2. Člen 22b Prepoved iz člena 22a do 9. julija 2017 ne posega v izvrševanje pogodb, sklenjenih pred 8. aprilom 2017, ali povezanih pogodb, potrebnih za izvršitev takšnih pogodb. Člen 22c 1. Državljanom držav članic ali z ozemlja držav članic je prepovedano za DLRK zagotavljati računalniške in sorodne storitve, ne glede na to, ali storitve izvirajo z ozemlja držav članic ali ne. 2. Odstavek 1 se ne uporablja za računalniške in sorodne storitve, ki se zagotavljajo izključno za uporabo na diplomatskem ali konzularnem predstavništvu ali v mednarodni organizaciji, ki ima imuniteto v skladu z mednarodnim pravom. 3. Odstavek 1 se ne uporablja za računalniške in sorodne storitve, ki jih izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije, zagotavljajo javni organi ali pravne osebe, subjekti ali organi, ki prejemajo javna finančna sredstva iz Unije ali držav članic. 4. Države članice lahko v primerih, ki niso zajeti v odstavku 3, in z odstopanjem od odstavka 1 odobrijo zagotavljanje računalniških in sorodnih storitev, ki se zagotavljajo izključno v razvojne namene, ko gre za neposredno zadovoljevanje potreb civilnega prebivalstva ali spodbujanje denuklearizacije. 5. Unija sprejme potrebne ukrepe za določitev zadevnih storitev, ki jih je treba zajeti z odstavkom 1. Člen 22d Prepoved iz člena 22c do 9. julija 2017 ne posega v izvrševanje pogodb, sklenjenih pred 8. aprilom 2017, ali povezanih pogodb, potrebnih za izvršitev takšnih pogodb.“.
(1)

Člen 4 Sklepa C(2015) 3261 final o vzpostavitvi platforme REFIT (v nadaljnjem besedilu: platforma) določa, da bo platforma združevala vladno skupino in skupino deležnikov, ki jo sestavlja 20 strokovnjakov, pri čemer dva zastopata Evropski ekonomsko-socialni odbor in Odbor regij, ostali pa podjetja, vključno z malimi in srednjimi podjetji, ter socialne partnerje in organizacije civilne družbe, ki imajo neposredne izkušnje pri uporabi zakonodaje Unije. Strokovnjaki v skupini deležnikov so imenovani za delovanje v svojem imenu ali za zastopanje skupnega interesa več deležnikov.
SL Uradni list Evropske unije L 73/14

SKLEP SVETA (EU, Euratom) 2017/476

z dne 3. marca 2017

o imenovanju člana Evropskega ekonomsko-socialnega odbora na predlog Velikega vojvodstva Luksemburg

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,

ob upoštevanju predloga vlade Velikega vojvodstva Luksemburg,

ob upoštevanju mnenja Evropske komisije,

ob upoštevanju naslednjega:

(1) Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

(2) Zaradi konca mandata Henrija WAGENERJA se je sprostilo mesto člana Evropskega ekonomsko-socialnega odbora –

SPREJEL NASLEDNJI SKLEP:

Člen 1

Christophe HANSEN, Adviser in European Affairs, Chamber of Commerce of the Grand Duchy of Luxembourg, se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.

Člen 2

Ta sklep začne veljati na dan sprejetja.

V Bruslju, 3. marca 2017 Za Svet Predsednik M. FARRUGIA

(1) Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

(2) Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).
SL Uradni list Evropske unije C 54/4

SKLEP SVETA

z dne 17. februarja 2017

o imenovanju nadomestnega člana upravnega odbora Evropske fundacije za izboljšanje življenjskih in delovnih razmer za Portugalsko

(2017/C 54/04)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1) in zlasti člena 6 Uredbe,

ob upoštevanju seznamov predlogov za imenovanje, ki so jih Svetu predložile vlade držav članic ter organizacije delojemalcev in delodajalcev,

ob upoštevanju naslednjega:

(1) Svet je s sklepoma z dne 28. novembra 2016 (2) in 23. januarja 2017 (3) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2016 do 30. novembra 2019.

(2) Organizacija delavcev ETUC je za prosto mesto dala predlog o imenovanju –

SPREJEL NASLEDNJI SKLEP:

Člen 1

Za portugalskega nadomestnega člana upravnega odbora Evropske fundacije za izboljšanje življenjskih in delovnih razmer se za obdobje, ki se izteče 30. novembra 2019 imenuje:

I. PREDSTAVNIKI ORGANIZACIJ DELAVCEV

Država Člani Nadomestni člani Portugalska Augusto COELHO PRAÇA

Člen 2

Svet bo pozneje imenoval člane in nadomestne člane, ki še niso bili predlagani.

Člen 3

Ta sklep začne veljati na dan sprejetja.

V Bruslju, 17. februarja 2017 Za Svet Predsednik E. BARTOLO

(1) UL L 139, 30.5.1975, str. 1.

(2) Sklep Sveta z dne 28. novembra 2016 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer (UL C 447, 1.12.2016, str. 2).

(3) Sklep Sveta z dne 23. januarja 2017 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Bolgarijo, Italijo, Litvo, Luksemburg, Malto, Avstrijo in Slovaško (UL C 27, 27.1.2017, str. 8).
5.

člen 7 se nadomesti z naslednjim: „Člen 7 1. Nabava premoga, železa in železove rude v DLRK s strani državljanov držav članic ali z uporabo plovil ali zrakoplovov pod zastavo držav članic je prepovedana, ne glede na to, ali izvirajo z ozemlja DLRK ali ne. Unija sprejme potrebne ukrepe, da se določijo predmeti, ki jih zadeva ta odstavek. 2. Odstavek 1 se ne uporablja za premog, za katerega država članica, ki ga je nabavila, na podlagi verodostojnih informacij potrdi, da izvira zunaj DLRK in se je prevažal prek ozemlja DLRK izključno za izvoz iz pristanišča v Rajinu (Rasonu), pod pogojem, da ta država članica o tem vnaprej uradno obvesti Odbor za sankcije in da takšne transakcije niso povezane z ustvarjanjem prihodka za programe DLRK, povezane z jedrskim orožjem in balističnimi izstrelki, ali za druge dejavnosti, prepovedane z RVSZN 1718 (2006), 1874 (2009), 2087 (2013), 2094 (2013), 2270 (2016) in 2321(2016) ali s tem sklepom. 3. Odstavek 1 se ne uporabi za izvoz premoga s poreklom iz DLRK v države članice ZN, če med datumom sprejetja RVSZN 2321(2016) in 31. decembrom 2016 ta izvoz v vse te države skupaj ne presega 53 495 894 ameriških dolarjev ali 1 000 866 metričnih ton, kar je nižje, od 1. januarja 2017 dalje pa letno ne presega 400 870 018 ameriških dolarjev ali 7 500 000 metričnih ton, kar je manj, pod pogojem, da nabave: (a) ne zadevajo posameznikov ali subjektov, ki so povezani s programi DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016) in 2321(2016), vključno s posamezniki z zadevnega seznama ali subjekti s tega seznama, posamezniki ali subjekti, ki delujejo v njihovem imenu ali po njihovih navodilih, ali subjekti, ki so neposredno ali posredno v njihovi lasti ali pod njihovim nadzorom, oziroma posamezniki ali subjekti, ki pomagajo pri izogibanju sankcijam, ter (b) so namenjene izključno preživljanju državljanov DLRK in niso povezane z ustvarjanjem prihodka za programe DLRK v zvezi z jedrskim orožjem ali balističnimi izstrelki ali druge dejavnosti, prepovedane z RVSZN 1718 (2006), 1874 (2009), 2087 (2013), 2094 (2013), 2270 (2016) in 2321 (2016). 4. Država članica, ki nabavlja premog neposredno iz DLRK, Odboru za sankcije na obrazcu, določenem v Prilogi V k RVSZN 2321 (2016), za vsak mesec posebej uradno sporoči celoten obseg te nabave, in sicer najpozneje 30 dni po koncu zadevnega meseca. Država članice informacije, ki jih je v zvezi s tem uradno sporočila Odboru za sankcije, sporoči tudi drugim državam članicam in Komisiji. 5. Odstavek 1 se ne uporabi za transakcije v zvezi z železom in železovo rudo, za katere se ugotovi, da se izvajajo izključno za namene preživetja in niso povezane z ustvarjanjem prihodka za programe DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016) ali 2321 (2016).“;
(7)

V skladu z drugim pododstavkom člena 7(1) Sklepa 2013/743/EU člane Znanstvenega sveta imenuje Komisija po neodvisnem in preglednem postopku za imenovanje, o katerem se dogovori z Znanstvenim svetom ter ki vključuje posvetovanje z znanstveno skupnostjo in poročilo Evropskemu parlamentu in Svetu. V ta namen je bil ustanovljen stalni odbor za imenovanje članov Znanstvenega sveta. Odbor je Komisiji dal priporočila v zvezi z imenovanjem štirih novih članov Znanstvenega sveta in podaljšanjem prvega mandata štirim članom Znanstvenega sveta, ki so bila sprejeta –
SL Uradni list Evropske unije L 348/1

SKLEP SVETA (EU) 2016/2342

z dne 12. decembra 2016

o sklenitvi, v imenu Evropske unije in njenih držav članic, Protokola k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani zaradi upoštevanja pristopa Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 207 in 209 v povezavi s točko (a) člena 218(6) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta 2014/717/EU (2) je bil podpisan Protokol k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani in Socialistično republiko Vietnam na drugi zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), s pridržkom sklenitve Protokola

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani zaradi upoštevanja pristopa Republike Hrvaške k Evropski uniji se odobri v imenu Evropske unije in njenih držav članic.

Besedilo Protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije in njenih držav članic deponira(-jo) instrument o odobritvi iz člena 4(1) Protokola.

Člen 3

Ta sklep začne veljati na dan sprejetja.

V Bruslju, 12. decembra 2016 Za Svet Predsednica F. MOGHERINI

(1) Odobritev z dne 17. decembra 2015 (še ni objavljena v Uradnem listu).

(2) Sklep Sveta 2014/717/EU z dne 8. oktobra 2014 o podpisu, v imenu Evropske unije in njenih držav članic, Protokola k Okvirnemu sporazumu o obsežnem partnerstvu in sodelovanju med Evropsko unijo in njenimi državami članicami na eni strani ter Socialistično republiko Vietnam na drugi strani zaradi upoštevanja pristopa Republike Hrvaške k Evropski uniji (UL L 300, 18.10.2014, str. 1).
(9)

Ocena enakovrednosti pravnih in nadzornih ureditev, ki se uporabljajo za CNS s sedežem v ZAE, bi morala upoštevati tudi učinke na zmanjševanje tveganja, ki jih zagotavljajo v smislu stopnje tveganja, ki so jim izpostavljeni klirinški člani in mesta trgovanja s sedežem v Uniji, kadar so udeležena v teh subjektih. Učinki na zmanjševanje tveganja so odvisni od stopnje tveganja samih klirinških dejavnosti, ki jih opravlja zadevna CNS, ki je odvisna od velikosti finančnega trga, na katerem deluje, ter primernosti pravnih in nadzornih ureditev, ki se uporabljajo za CNS za zmanjšanje navedene stopnje tveganja. Da bi bil dosežen enakovreden učinek na zmanjševanje tveganja, so potrebne strožje zahteve za zmanjševanje tveganja za CNS, ki opravljajo svoje dejavnosti na večjih finančnih trgih, kjer je stopnja tveganja sama po sebi večja kot za CNS, ki opravljajo svoje dejavnosti na manjših finančnih trgih, na katerih je stopnja tveganja sama po sebi manjša.
SL Uradni list Evropske unije L 345/129

IZVEDBENI SKLEP KOMISIJE (EU) 2016/2324

z dne 19. decembra 2016

glede oblike poročila o načrtovanem začetku recikliranja ladje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti točke (a) člena 13(3) Uredbe,

ob upoštevanju naslednjega:

(1) Uredba (EU) št. 1257/2013 določa zahteve za podjetja za recikliranje ladij, obrate za recikliranje ladij ter upravljavce obratov za recikliranje ladij glede recikliranja ladij, ki plujejo pod zastavo države članice Evropske unije.

(2) V skladu s členom 13(2)(b) Uredbe (EU) št. 1257/2013 mora upravljavec obrata za recikliranje ladij poročati upravi, da je obrat za recikliranje ladij v vseh vidikih pripravljen na začetek recikliranja ladje. Oblika poročil mora biti v skladu z Dodatkom 6 k Mednarodni konvenciji o varnem in okolju prijaznem recikliranju ladij, sprejeti 15. maja 2009 v Hongkongu (v nadaljnjem besedilu: Konvencija iz Hongkonga).

(3) V skladu s členom 3(6) Uredbe (EU) št. 1257/2013 „recikliranje ladij“ pomeni dejavnost popolnega ali delnega razstavljanja ladje. Poročilo o načrtovanem začetku recikliranja ladje je zato potrebno v primeru delnega razstavljanja. Oblika poročila o načrtovanem začetku recikliranja ladje se nanaša na en obrat za recikliranje ladij. V primeru, da razstavljanje ene ladje poteka v več obratih, je za vsak obrat v tem postopku potrebno ločeno poročilo o načrtovanem začetku recikliranja ladje.

(4) Ukrepi iz tega sklepa so v skladu z mnenjem Odbora za uredbo o recikliranju ladij, ustanovljenega s členom 25 Uredbe (EU) št. 1257/2013 –

SPREJELA NASLEDNJI SKLEP:

Člen 1

Poročila o načrtovanem začetku recikliranja ladje, kot jih zahteva člen 13(2)(b) Uredbe (EU) št. 1257/2013, so v skladu z obliko, določeno v Prilogi k temu sklepu.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 19. decembra 2016 Za Komisijo Predsednik Jean-Claude JUNCKER

(1) UL L 330, 10.12.2013, str. 1.
(6)

Ker se določa odstopanje od standardov pravil Unije, bi trženje semena, ki izpolnjuje manj stroge zahteve, moralo biti začasno do 31. decembra 2017, ker je to čas, ki je potreben za proizvodnjo navedenega semena in pregled razmer za zadevne sorte.
(1)

Evropski svet je na zasedanju 14. decembra 2007 poudaril, da je Unija pripravljena prevzeti vodilno vlogo pri krepitvi stabilnosti v regiji, izrazil pripravljenost Unije, da pomaga Kosovu na poti do trajnostne stabilnosti, in potrdil, da mu je Unija pripravljena pomagati pri gospodarskem in političnem razvoju z jasno evropsko perspektivo, in sicer v skladu z evropsko perspektivo za regijo.
(1)

Komisija v skladu s postopkom iz člena 21(2) finančne uredbe za 11. ERS do 15. oktobra 2016 predstavi predlog, v katerem določi (a) zgornjo mejo letnega zneska prispevka za leto 2018, (b) letni znesek prispevka za leto 2017, (c) znesek prvega obroka prispevka za leto 2017 in (d) okvirno, nezavezujočo napoved pričakovanih letnih zneskov prispevkov za leti 2019 in 2020.
(2)

Na podlagi odstavka 3 člena IX Sporazuma STO so Združene države predložile zahtevo za oprostitev obveznosti na podlagi odstavka 1 člena I ter odstavkov 1 in 2 člena XIII Splošnega sporazuma o carinah in trgovini iz leta 1994 do 31. decembra 2025 v tolikšni meri, da bi lahko zagotavljale preferencialno obravnavo za upravičene izdelke s poreklom iz Nepala, ki se uvažajo v carinsko območje Združenih držav.
(1)

Svet je 19. aprila 2016 sprejel Sklep (SZVP) 2016/610 (1) o misiji Evropske unije za vojaško usposabljanje v okviru SVOP v Srednjeafriški republiki (EUTM RCA), v katerem je določeno, da se status enot in osebja pod vodstvom Unije, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, določi v sporazumu, sklenjenem na podlagi člena 37 Pogodbe o Evropski uniji (PEU) in v skladu s postopkom iz člena 218 Pogodbe o delovanju Evropske unije (PDEU).